b'\n_START_ARTICLE_\nScientific American\n_START_PARAGRAPH_\nScientific American (forkortet SciAm) er et amerikansk popul\xc3\xa6rvitenskapelig tidsskrift som har utkommet m\xc3\xa5nedlig siden 28. august 1845. Det er det tidsskriftet som har utkommet lengst kontinuerlig i USA. Scientific American selger omtrent 555 000 blader i USA og 90 000 i Europa, hver m\xc3\xa5ned.\n_START_SECTION_\nAndre spr\xc3\xa5kutgaver\n_START_PARAGRAPH_\nDen f\xc3\xb8rste fremmedspr\xc3\xa5klige utgaven av Scientific American, spanske La America Cientifica, ble utgitt i 1890.  Utgivelsen av denne publikasjonen stoppet i 1905, og det gikk 63 \xc3\xa5r f\xc3\xb8r den neste fremmedspr\xc3\xa5klige utgaven s\xc3\xa5 dagens lys. I 1960 ble den italienske utgaven Le Scienze lansert, og en japansk utgave fulgte tre \xc3\xa5r senere. Idag publiseres Scientific American i atten spr\xc3\xa5kutgaver.'